胡膏

胡膏（），字來霑，浙江紹興府餘姚縣人，民籍，明朝政治人物。

 生平 
嘉靖四年（1525年）乙酉科浙江鄉試第八十三名舉人。嘉靖二十九年（1550年）中式庚戌科會試第二十二名，二甲第十九名進士。曾經參與修撰《余姚县志》，后官至光祿寺丞。任內侵冒官鵝銀四百兩，被巡视户科给事中楊允繩與御史張巽言彈劾其貪污，胡膏上奏允繩毀訕世宗玄修，两人同下詔獄，楊允繩被殺，胡膏則調外任，贬任重庆府通判，稍遷徽州府同知。

明穆宗即位后，因貪墨被劾誅殺《明史》（卷209）：光祿丞胡膏偽增物直，允繩與同事御史張巽言劾之。下法司按驗。膏窘，言：「玄典隆重，所用品物，不敢徒取充數。允繩憎臣簡別太精，斥言醮齋之用，取具可耳，何必精擇，其欺謗玄修如此。」帝遂大怒，下允繩及膏詔獄。刑部尚書何鰲當允繩儀仗內訴事不實律絞，帝命仍與巽言杖於廷。巽言奪三官，膏調外任。居五年，允繩竟死西市。先是，有馬從謙者，以謗醮齋杖死。穆宗即位，贈允繩光祿少卿，予一子官。天啟初，諡忠恪。膏尋以貪墨被劾，誅。《明穆宗莊皇帝實錄卷之二十》：隆慶二年五月，先是胡膏為光祿寺丞，侵冒官鵝銀四百兩，為巡視戶科給事中楊允繩所劾，膏誣奏允繩毀訕玄修 ，先帝怒下允繩獄，論死，而膏謫四川重慶府通判，稍遷同知，尋以贓敗。至是戶科都給事中李用敬追論其奸，詔下御史逮問，膏論斬，前所侵冒銀還官，沒入其田宅服器。都察院上其獄，得旨如擬。。

著作
曾參修嘉靖《餘姚縣志》。

 家族 
曾祖胡世澤；祖父胡溥；父胡珩，母項氏。永感下。兄胡朝、胡明（巡检）、胡青，封翰林院编修；胡朠。弟胡能、胡龍、胡腴、胡寵、胡脩、胡胿、胡冒、胡肖。

养子胡正道，原名王國昌，萬曆乙酉科順天、戊子科應天舉人《萬曆野獲編》《王國昌》：嘉靖间，巡视光禄给事中杨允绳，纠劾光禄寺丞胡膏之贪，反为所讦，谓其讪上事玄，故减醮坛供给。上大怒，逮杨论死，竟毙狱中。胡改重庆府通判，又升徽州府同知。至隆庆初元，胡坐前事及他不法，论重典。杨复官褒赠，录一孙名忠裕者为胄子，至万历戊子，应天乡试，忠裕得荐，而胡膏之养子王国昌者，亦同榜中一百三名。于是科道纠之，谓膏本馀姚人。而国昌为徽州人。先是乙酉科，以馀姚县生员，冒顺天通州籍，名胡正道中式，已经参论问革，今安得复冒徽州？奉旨，王国冒查明问斥如前。此后国昌屡至京师奏辨，无有肯无昭雪者。国昌乃具疏击登闻谓：“既斥于顺天之浙籍，再斥于应天之徽籍。姓胡既不可，姓王又不容，则天壤之间，当置臣何所？”疏下覆勘。时有怜之者，谓其词直，且非胡膏真血胤，亦可末减。其人能顷刻成文数十篇，皆铺叙可观，因许覆试入会场。今且得为广文矣。王自云随其养父戍河南时，先已中式一次。问其何科，则笑不对。未知确否？余识其人，年将稀龄，尚慷慨谈文谈兵如少年然。其为浙产，为中州，为徽人，终莫能明也。。

参考文献

Category:嘉靖四年乙酉科浙江鄉試舉人
Category:明朝光祿寺丞
Category:明朝重慶府通判
Category:明朝徽州府同知
Category:余姚人
G